《大本堂（二首）》
明代·魏观

六斋帝子联龙衮，三岛神仙列雁行。
绣毂青鸾金羽盖，锦鞯白马紫游缰。
御沟细柳云生暖，禁御飞花雨送凉。
郑国书闻能一一，玉炉清昼为分香。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。